กลต.เล็งตรวจสอบบิ๊กโซลาร์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
9 ส.ค. 2554

ดอดเก็บหุ้นก่อนตีข่าวได้งาน ตลาดรับลูกสั่งวางเงินก่อนซื้อ
โพสต์ทูเดย์ — บิ๊กโซลาร์ตรอน ดอดเก็บหุ้นก่อนตีข่าวดี ก.ล.ต. ขอตรวจสอบเข้าองค์ประกอบใช้ข้อมูลภายใน
นายอัครเดช โรจน์เมธา กรรมการและผู้ถือหุ้น บริษัท โซลาร์ตรอน (SOLAR) รายงานสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ว่า ระหว่างวันที่ 923 ก.พ. ได้ซื้อหุ้น SOLAR จำนวน 6 รายการ รวมทั้งสิ้น 2.6 ล้านหุ้น ราคาซื้อขายต่ำสุด 1.63 บาท ไปถึงราคาสูงสุด 2.90 บาท มูลค่ารวม 5.436 ล้านบาท 
ก่อนหน้านี้ นายไพวงษ์ เตชะณรงค์ ผู้ถือหุ้นใหญ่อันดับ 1 สัดส่วน 11.87% ได้เก็บหุ้นในช่วงเวลาเดียวกัน คือ วันที่ 12 ก.พ. ซื้อ 5 แสนหุ้น ที่ราคา 1.76 บาท ถัดมาอีก 1 วันทำการ วันที่ 15 ก.พ. ซื้อเพิ่มอีก 5.665 แสนหุ้น ราคา 1.80 บาท และวันเดียวกันโอนออกไป 2 ล้านหุ้น จากนั้นต่อมาอีก 1 วัน คือวันที่ 16 ก.พ. ซื้อเพิ่มอีก 3.5 แสนหุ้น ราคาหุ้นละ 1.81 บาท รวมซื้อหุ้น 1.41 ล้านหุ้น มูลค่ารวม 2.53 ล้านบาท 
อย่างไรก็ตาม การซื้อหุ้นของบุคคลทั้งสองราย เป็นการซื้อก่อนราว 2 สัปดาห์ก่อนที่บริษัท โซลาร์ตรอน จะชี้แจงเปิดเผยการร่วมทุนกับบริษัท Wuxi Suntech Power จากประเทศจีน ตั้งบริษัท ซันเทค โซลาร์ตรอน คอนเซาท์เตียม เพื่อร่วมประมูลงานก่อสร้างโรงไฟฟ้าพลังงานแสงอาทิตย์ขนาด 30 เมกะวัตต์ ของบริษัท บางจากปิโตรเลียม (BCP) ที่ อ.บางปะอิน จ.พระนครศรีอยุธยา มูลค่า 3,200 ล้านบาท 
สำหรับ Wuxi Suntech ได้รับรายได้ 65% ของมูลค่าโครงการ และโซลาร์ตรอนได้รับ 35% ของมูลค่าโครงการ ระยะเวลาก่อสร้าง 15 เดือน นับแต่วันเซ็นสัญญาเดือน มี.ค. 2553 ซึ่งซันเทค โซลาร์ตรอนฯ เป็นผู้ชนะโครงการ 
ทั้งนี้ จากการสอบถามนายอัครเดชถึงสาเหตุการซื้อหุ้น นายอัครเดช กล่าวว่า ไม่สามารถให้ข่าวได้ ก่อนวางโทรศัพท์
นางจารุพรรณ อินทรรุ่ง ผู้อำนวยการสำนักงานเลขาธิการ คณะกรรมการกำกับหลักทรัพย์และตลาดหลักทรัพย์ (ก.ล.ต.) กล่าวว่า ขอตรวจสอบการซื้อขายหุ้นของกรรมการ SOLAR ก่อนว่าเข้าองค์ประกอบการใช้ข้อมูลภายใน (อินไซเดอร์เทรดดิง) หรือไม่ โดยอาศัยข้อเท็จจริงอันเป็นสาระสำคัญต่อการเปลี่ยนแปลงราคาหลักทรัพย์ที่ยังไม่ได้เปิดเผยต่อประชาชน ซึ่งมีสาระสำคัญ 3 ประการคือ 1.ข้อเท็จจริงที่เป็นสามารถต่อการเปลี่ยนแปลงของราคาหุ้น 2.ข้อมูลที่ยังไม่ได้เปิดเผยสาธารณชน และ 3.ได้ล่วงรู้ข้อมูลจากตำแหน่งที่ดำรงอยู่
ด้านการซื้อขายหุ้น SOLAR ระหว่างวันที่ 2025 ก.พ. ที่ผ่านมา ราคาขึ้นลงแรงผิดปกติ ท่ามกลางมูลค่าซื้อขายที่หนาแน่น ทำปิดล่าสุด (26 ก.พ.) ที่ 2.72 บาท 
อย่างไรก็ตาม ราคาและมูลค่าซื้อขายที่ปิดปกตินี้ ตลาดหลักทรัพย์จึงสั่งให้หุ้น SOLAR ต้องวางเงินสดก่อนซื้อเต็มจำนวน (Cash Balance) ตั้งแต่วันที่ 2 มี.ค.19 มี.ค. 2553